  

**JAVNI POZIV**

 ZA PRIJAVU KANDIDATA NA NATJEČAJ ZA DODJELU NAGRADA VOLONTERIMA

Povodom obilježavanja Dana grada Makarske pozivamo sve organizatore volontiranja i volontere da se prijave na *Natječaj za volontere 2021.*

Savjetovalište Lanterna i Lokalni volonterski centar Lanterna u partnerstvu s Gradom Makarska petu godinu organizira svečanu dodjelu nagrada najzaslužnijim volonterima, ali i organizatorima volontiranja s područja grada Makarske.

I ova godina je obilježena velikim kriznim situacijama, pandemija Covid -19 koja još uvijek traje i razoran potres na području Petrinje. To su situacije koje mobiliziraju veliki broj ljudi velikog srca. Svjedoci smo kako su volonteri u kriznim situacijama naša snaga i potreba. Volontiranje je bilo puno izazova, ali su ljudi koji volontiraju kao i bezbroj puta do sada pokazali kako na njih možemo računati i kako nam je njihova uloga važna. Posebno smo ponosni što i ove godine možemo organizirati dodjelu nagrada volonterima te im na taj način zahvaliti za njihov trud.

Mnoge organizacije u našem gradu godinama uspješno organiziraju volonterski rad i uključuju veliki broj volontera. Volonteri svojim nesebičnim radom doprinose rastu i razvoju svake društvene zajednice te je njihova uloga sve važnija u modernom svijetu. Njihovu važnost najbolje opisuje citat Sherry Anderson: „Volonteri nisu plaćeni, ne zato što su bezvrijedni već zato što su neprocjenjivi.“

Zainteresirani organizatori volontiranja mogu nominirati vlastitu organizaciju, neku drugu organizaciju (za koju smatraju da bi trebala biti nominirana) te svoje volontere za nagradu volontiranja tako što će ispuniti Obrazac za prijavu volontera ili organizatora volontiranja i isti dostaviti mailom ili poslati poštom na adresu:

**Savjetovalište Lanterna**

**Trg Tina Ujevića 5/3**

**21300 Makarska**

**e-mail:** **savjetovalistelanterna@gmail.com**

**e-mail:** **lvc.lanterna.makarska@gmail.com**

Na natječaj se mogu prijaviti sve neprofitne organizacije (udruge, zaklade, javne ustanove, mjesni odbori; prema čl.7 Zakona o volonterstvu) najkasnije do 11. listopada 2021. godine.

O dobitnicima nagrade odlučuje Povjerenstvo od 5 (pet) članova. Svečana dodjele Nagrade volonterima 2021. bit će održana dana 21. listopada 2021. godine u Gradskoj vijećnici s početkom u 11 sati. Uvjeti za prijavu kandidata i Obrasci za prijavu nalaze se na web stranici Savjetovališta Lanterna i na stranicama Grada Makarska.

Nadamo se da ćete podržati našu inicijativu i veselimo se Vašem odazivu!